kardosdrur/scandi-wiki huggingface dataset:
Antonio Abetti

Antonio Abetti (født 19. juni 1846, død 20. februar 1928) var italiensk astronom. Han blev født i San Pietro di Gorizia (Šempeter-Vrtojba), der indtil 1814 tilhørte det napoleonske kejserrige, og som mellem 1814 og 1919 var under Østrigs forvaltning og derefter overgik til Italien. I dag tilhører byen Slovenien.

Han tog eksamen i matematik og ingeniørvidenskab fra Universitetet i Padua. I 1879 giftede han sig med Giovanna Colbachini, med hvem han fik to sønner. Han døde i Arcetri.

Arbejde 
Abetti arbejdede hovedsageligt med bestemmelse af himmellegemers position og udførte talrige observationer af asteroider, kometer og okkultationer af stjerner. I 1874 deltog han i en ekspedition til Madhupur i Jharkhand, Bengalen under ledelse af Pietro Tacchini for at observere en Venuspassage med et spektroskop. Senere blev han direktør for Observatoriet i Arcetri og professor ved Universitetet i Firence.

Observatoriet i Arcetri var oprettet i 1872 af Giovanni Battista Donati, men var efter dennes død til dels ude af drift. En af de første opgaver for Abetti var derfor at opstille et teleskop. Dettes objektiv bestod af et dobbeltlinset akromatisk system med 28 cm åbning og 5,33 m brændvidde, og som var fremstillet af Giovanni Battista Amici i 1839.

Æresbevisninger 
 Medlem af Accademia dei Lincei.
 Medlem af Royal Astronomical Society.
 Krateret Abetti på Månen er opkaldt efter både Antonio og hans søn Giorgio Abetti.
 Asteroiden 2646 Abetti er ligeledes opkaldt efter Antonio og hans søn.

Kilder

Eksterne henvisninger 
 Biografi for Abetti 

Astronomer fra Italien
Italienere i 1800-tallet
Italienere i 1900-tallet
Giorgio Abetti

Giorgio Abetti (5. oktober 1882 – 24. august 1982) var en italiensk astronom, der især forskede i Solen.

Han var født i Padua som søn af den anerkendte astronom Antonio Abetti. Han blev uddannet ved universitetet i Padua og universitetet i Rom og tog sin eksamen i Padua i 1904.

Abetti arbejdede først som assistent i Heidelberg, fra 1908 i Chicago ved Mount Wilson-observatoriet, 1909 i Neapel, og fra 1910 ved Collegio Romano-observatoriet i Rom som assisterende astronom. I 1921 efterfulgte han sin far som direktør for Osservatorio Astrofisico di Arcetri, hvilken stilling han bestred indtil 1953. I nogenlunde samme periode (1921–1957) var han også professor ved Universitetet i Firenze.

Giorgio Abetti ledede ekspeditioner for at observere solformørkelser til Sibirien (i 1936) og Sudan (i 1952). Han var også gæsteprofessor ved Universitetet i Cairo 1948–49 og i 1950 i USA.

Han var vicepræsident for den Internationale Astronomiske Union i 1938, og har modtaget Medaglia d ' argento fra det italienske Geographic Society (1915), Premio reale fra Accademia dei Lincei (1925), og Janssen-medaljen (1937).

Nedslagskrateret Abetti på Månen og asteroiden 2646 Abetti er opkaldt til ære for både ham og hans far.

Bibliografi 
Han er forfatter til flere populære værker om astronomi:
 Handbook of Astrophysics
 Nebulae and Galaxies 
 Solar Research 
 Stars and Planets 
 The Exploration of the Universe
 The History of Astronomy (1952, engelsk udgave) 
 The Sun (1957)

Henvisninger

Eksterne henvisninger 
 Giorgio Abetti: i viaggi e la scoperta dell'America  

Astronomer fra Italien
Italienere i 1900-tallet
Solen
Personer fra Padova
Chloe Hosking

Chloe Hosking (født 1. oktober 1990) er en australs professionel cykelrytter, der kører for . Hosking har repræsenteret Australien først ved junior og senere ved seniorniveau siden 2007. Efter at hun havde haft succes ved flere internationela stævner, blev hun professionel i 2010. Hun deltog ved sommer-OL 2012 i kvindernes linjeløb. Hun har bl.a. vundet Tour of Chongming Island i 2009 og 2016, Ronde van Drenthe i 2012 og La course by Le Tour de France i 2016.

Referencer

Eksterne henvisninger 

Kvindelige cykelryttere fra Australien
Cykelryttere ved sommer-OL 2012
Deltagere for Australien ved sommer-OL 2012
Patrick Groetzki

Patrick Groetzki (født 4. juli 1989 i Pforzheim) er en tysk håndboldspiller, der spiller for den tyske Bundesligaklub Rhein-Neckar Löwen og på det tyske landshold. Han er venstrehåndet og spiller venstre fløj.

Groetzki begyndte sin karriere i SG Pforzheim/Eutingen, hvor han spillede som ung. Som 18-årig kom han til Rhein-Neckar Löwen, hvor han har spillet lige siden. I 2018 blev han den spiller, der har spillet flest kampe for klubben, da han nåede kamp 344.

Han var med på det tyske juniorlandshold, der i 2009 vandt VM-guld med finalesejr over Danmark. Han fik debut på A-landsholdet 17. juni 2009 i en kamp mod Hviderusland. Han har siden spillet mere end 150 kampe for holdet, og han var blandt andet med ved OL 2016, hvor Tyskland vandt bronze. Groetzki fik dog ikke spilletid i turneringen.

Referencer

Eksterne henvisninger 

Spillerprofil på Rhein-Neckar Löwen officiel webside 

Håndboldspillere fra Rhein-Neckar Löwen
Håndboldspillere fra Tyskland
Håndboldspillere ved sommer-OL 2016
Deltagere for Tyskland ved sommer-OL 2016
Olympiske bronzemedaljevindere fra Tyskland
Medaljevindere ved sommer-OL 2016
Olympiske medaljevindere i håndbold
Jesper Nielsen (håndboldspiller)

Jesper Nielsen (født 30. september 1989 i Norrköping, Sverige) er en svensk håndboldspiller, der spiller som Stregspiller for Aalborg Håndbold.

Referencer

Eksterne henvisninger 
 

Håndboldspillere fra Sverige
Håndboldspillere fra Paris Saint-Germain HB
Håndboldspillere fra Aalborg Håndbold
Niclas Ekberg

Niclas Ekberg (født 23. december 1988 i Ystad, Sverige) er en svensk håndboldspiller, der spiller for THW Kiel. Han har tidligere spillet for den tidligere danske storklub AG København.

Noter

Eksterne henvisninger 

 

Personer fra Ystad
Olympiske håndboldspillere fra Sverige
Deltagere for Sverige ved sommer-OL 2012
Håndboldspillere ved sommer-OL 2012
Olympiske sølvmedaljevindere fra Sverige
Medaljevindere ved sommer-OL 2012
Håndboldspillere ved sommer-OL 2020
Deltagere for Sverige ved sommer-OL 2020
Det franske ostindiske kompagni

Det franske Ostindiske kompagni (fransk: Compagnie française des Indes orientales) var et fransk handelsselskab stiftet i 1664 for at konkurrere med det britiske og det nederlandske ostindiakompani.

Selskapet blev udtænkt og planlagt af finansminister Jean Baptiste Colbert og iværksat af kong Ludvig XIV for at drive handel på den østlige halvkugle. Den første generaldirektør var François Caron, som havde arbejdet 30 år for Det nederlandske Ostindiske kompagni, herunder 20 år i Japan.

Det franske Ostindiske kompagni mislykkedes i bestræbelserne på at grundlægge en koloni på Madagaskar, men oprettede havne på de nærliggende øer Bourbon og Île-de-France (senere Réunion og Mauritius). I 1719 var selskabet aktivt i Indien, men det nærmede sig konkurs. Samme år blev det underlagt John Law sammen med andre handelskompagnier for at danne Compagnie Perpétuelle des Indes. Selskabet genvandt sin selvstændighed i 1723.

Da det mogulske kejserrige stod for fald, bestemte franskmændene sig for at gå ind i Indiens politiske affærer for at beskytte sine interesser, herunder ved at indgå alliancer med lokale ledere i Sydindien. Fra 1741 fulgte franskmændene under generalguvernør Joseph François Dupleix en aggressiv linje mod inderne og briterne, indtil de blev nedkæmpet af Robert Clive.

Kompagniet var ikke i stand til at holde sig gående uden økonomisk støtte og blev nedlagt i 1769, få år før den franske revolution. Flere indiske handelshavne, herunder Pondicherry og Chandernagore, forblev under fransk kontrol inntil 1949.

Ostindiske kompagni
Etableret i 1664
Ophørt i 1769
Isobutan

Isobutan eller 2-metylpropan er det enkleste tertiære alkan og har formlen C4H10.

Fremstilling 
Isobutan fremstilles gennem isomerisering af naturgas eller flydende petroleumsgas.

Anvendelse 
Isobutan kan indgå i flydende petroleumsgas og anvendes som brændsel i cigaretlightere sammen med isomeren butan. Isobutan anvendes også som emballagegas i levnedsmiddeler med E-nummeret 943b og som kølemiddel under navnet R-600a.

Eksterne henvisninger 

 Isobutan i Hazardous Chemical Database
 International Chemical Safety Card 0901

Alkaner
Alfred Jacobsen

Alfred Martin Møller Jacobsen (født 4. marts 1853 i København, død 13. april 1924 sammesteds) var en dansk litograf.

Alfred Jacobsen blev udlært som litograf hos kunsttrykker og litograf Theodor Bergh i 1873 og allerede i 1874 etablerede han sin egen litografiske anstalt i København.

Ved at udnytte samtidens trykkemetoder og ved at have et åbent blik for nye afsætningsmuligheder for litografiske billedark, ikke mindst for børn, lykkedes det ham fra 1880erne og de følgende år at udkonkurrere de tyske billedark, der indtil da havde været dominerende på det danske marked. Han tegnede selv prosceniet til det nye dukketeater efter det i 1874 åbnede på Det Kongelige Teater og fik dygtige kunstnere til at tegne dekorationer og figurer i serien “Danske Dukketheaterdekorationer”. Alfred Jacobsen har haft stor betydning den danske dukketeatertradition.
 Han var udgiver og skribent af tidsskriftet Suffløren fra 1880. For folkeskolen var hans anskuelsestavler af pædagogisk værdi. Trykningen af teaterdekorationer og billedark fortsatte efter Jacobsens død.

Hæder 

 Prisbelønning ved Nordisk Kunstudstilling, København 1888.

Eksterne henvisninger og referencer 
 

 

 

Litografer fra Danmark
La course by Le Tour de France 2016

La course by Le Tour de France 2016 var den tredje udgave af La course by Le Tour de France, et endags cykelløb for kvinder, der blev afholdt i Frankrig den 24. juli 2016. Løbet blev holdt samme dag som mændenes sidste etape i Tour de France 2016, bare tidligere på dagen. Løbet blev organiseret af ASO og var en del af UCI Women's World Tour. Løbet blev vundet af Chloe Hosking fra .

Deltagende hold

Resultater

Referencer 

2016
Cykelløb i 2016
Jackie (film)

Jackie er en biografisk dramafilm fra 2016, instrueret af Pablo Larraín og skrevet af Noah Oppenheim. Natalie Portman spiller titelrollen som tidligere førstedame Jacqueline Kennedy Onassis, mens Greta Gerwig, Peter Sarsgaard, Max Casella, Beth Grant og John Hurt medvirker i biroller. Filmen havde verdenspremiere 7. september 2016 under filmfestivalen i Venedig. Den fik en god modtagelse.

Jackie blev nomineret til seks priser under den 22. Critics' Choice Movie Award-uddeling i december 2016. Filmen vandt tre for bedste kvindelige hovedrolle (Portman), bedste kostumedesign (Madeline Fontaine) og bedste hår og sminke. Portman blev også nomineret til en Screen Actors Guild Award og en Golden Globe.

Handling 
Filmen handler om USA's førstedame Jacqueline Kennedy Onassis (Natalie Portman), og hvordan hun oplever attentatet på manden John F. Kennedy (Caspar Phillipson), samt ugen som følger op mod begravelsen.

Medvirkende 
 Natalie Portman som Jacqueline "Jackie" Kennedy Onassis
 Caspar Phillipson som John F. Kennedy
 Greta Gerwig som Nancy Tuckerman
 Peter Sarsgaard som Robert F. Kennedy
 Max Casella som Jack Valenti
 Beth Grant som Lady Bird Johnson
 John Carroll Lynch som Lyndon B. Johnson
 John Hurt som præsten
 Billy Crudup som Theodore H. White
 Richard E. Grant som William Walton
 Julie Judd som Ethel Kennedy
 Brody og Aiden Weinberg som John F. Kennedy, Jr.
 Sunnie Pelant som Caroline Kennedy

Referencer

Eksterne henvisninger 
 
 

Amerikanske film fra 2016
Dramafilm fra USA
Engelsksprogede film
Politisk kultur
Franske film fra 2016
Film fra Chile
Kongeriget Bulgarien

Kongeriget Bulgarien (; ), somme tider kaldet det Tredje bulgarske rige var et konstitutionelt monarki, der blev etableret 5. oktober (O.S. 22. september) 1908, da den bulgarske stat blev ophævet fra et fyrstendømme til et kongerige. Ferdinand 1. blev kronet som zar ved uafhængighedserklæringen, hovedsageligt på grund af hans militære planer og for at søge muligheder for at samle alle Balkanlandene med en etnisk bulgarsk majoritet (lande, der var blevet taget fra Bulgarien og givet til det Osmanniske Rige i Berlin-traktaten).

Bulgariens historie
Bulgarien
Bulgarien
Bulgarien
Björgvin Páll Gústavsson

Björgvin Páll Gústavsson (født 24. maj 1985) er en islandsk håndboldspiller, der spiller for Skjern Håndbold i Danmark. Han har tidligere spillet for Fram Reykjavik, Kadetten Schaffhausen, SC Magdeburg.

Gustavsson voksede op i Kópavogur, det ældste barn på fem. Han har to brødre, Axel Birgir og Margeir Felix, og to søstre, Berglind Sif og Helga Lind.

Björgvin begyndte at vise sport interesse meget hurtigt i en alder af ni, Björgvin og hans ven Steinthor Þorsteinsson startede i håndbold med HK et hold fra Kópavogur, men de overførte over til Vikingur fordi de aldrig kom til at spille, efter to år med Víkingur de gik tilbage til Handknattleiksfélag Kópavogs. Håndbold var altid sport nummer 1. Han spiller som en målmand for den islandske landshold.

Björgvin deltog i OL i Beijing 2008. Hvor han spillede i en stor rolle som en målmand, der har over 40 gemmer i semi og kvartfinaler.

Kilder

Eksterne henvisninger 
 Spillerprofil 
  

Håndboldspillere fra Island
Håndboldspillere fra SC Magdeburg
Håndboldspillere fra Kadetten Schaffhausen
Arnór Þór Gunnarsson

Arnór Þór Gunnarsson (født 23. oktober 1987 i Akureyri, Island) er en islandsk håndboldspiller, der spiller for Bergischer HC og det islandske landshold.

Hans lillebror er Aron Gunnarsson, som er anfører for det islandske fodboldlandshold.

Referencer

Eksterne henvisninger 

Håndboldspillere fra Island
Håndboldspillere fra Bergischer HC
Personer fra Akureyri
Sopela Women's Team

Sopela Women's Team (UCI holdkode: SWT) er et professionelt cykelhold, baseret i Spanien, der konkurrerer i elite cykelløb i landevejscykling og banecykling. Holdet konkurrer f.eks. i UCI Women's Road World Cup.

Holdet i 2019

Referencer 

Cykelhold for kvinder
Cykelhold fra Spanien
Cylance Pro Cycling (kvinder)

Cylance Pro Cycling var et professionelt cykelhold, baseret i USA, som startede i kvindernes elite landevejscykelløb som f.eks. UCI Women's World Tour i 2016.

Holdet i 2018

Sejre

Referencer 

Cykelhold for kvinder
Ophørte cykelhold fra USA
Ophørt i 2018
Tolshave Mose

Tolshave Mose er et fredet moseområde beliggende ved Jerup, mellem Elling og Ålbæk i Vendsyssel omkring 12 kilometer nordvest for Frederikshavn.

Landskabet 
Landskabet har en mosaikagtig struktur, der veksler mellem hedestrækninger, moser, enge, opdyrkede marker og småskov. Det er en sammensætning, der er ideel for en stor del af den vilde flora og fauna, idet det giver gode vilkår for spredning, skjul og føde, og 154 hektar blev fredet i 2004, for at sikre levevilkårene for den sjældne dagsommerfugl hedepletvinge. Af de 154 ha, som er fredede, er ca. 88 ha naturarealer som mose, hede, overdrev, eng og sø. Ca. 20 ha er bevokset med skov, og resten er agerjord.

Tolshave-området er beliggende på Skagens Odde, der hovedsageligt er dannet som et system af parallelle strandvolde oven på hævet havbund. Oddedannelsen er foregået over de sidste 5-7.000 år, og både Skagerrak og Kattegat har bidraget med materiale til strandvoldene. På oddens nordligste halvdel er strandvoldene kun synlige få steder, idet den store sandflugtsperiode i 1500-1800-tallet har udvisket landskabets oprindelige træk. Men længere mod syd har sandflugten ikke haft nogen nævneværdig betydning, og her er sporene tydelige.

Strandvoldsstrukturen er meget tydelig. De enkelte jordparceller er langstrakte og orienterede i retningen nordvest-sydøst, som er de gamle strandvoldes længderetning på dette sted. Strandvoldene er 2-5 m høje med meget varierende bredde. De kaldes også rimmer, mens de fugtigere og lavereliggende partier mellem rimmerne hedder dobber. 

Det fredede område grænser til alle sider op til tilsvarende mosaikagtige landskaber.

Der er flere kanaler, som afvander området. Som et led i fredningen hævedes vandstanden noget; det vil fremme etableringen eller fastholdelsen af den ønskede biotoptype, bl.a. ved at mindske tilgroningen med buske og træer.

Tolshave Mose er en del af Natura 2000-område nr. 3 Jerup Hede, Råbjerg og Tolshave Mose, der var et af hovedfokusområderne for LIFE ASPEA-projektet til bevarelse af Hedpletvinge.

Eksterne kilder og henvisninger 

 Om fredningen på fredninger.dk
 Naturplanen 2016-2021

Fredede arealer i Danmark
Naturområder i Nordjylland
Lokaliteter i Frederikshavn Kommune
Mattias Zachrisson

Mattias Zachrisson (født 22. august 1990 i Huddinge) er en svensk tidligere håndboldspiller, som spillede for Eskilstuna Guif og Füchse Berlin samt på  det svenske herrelandshold. Han er venstrehåndet og spillede højrefløj.

Han debuterede på landsholdet i 2009 og opnåede 128 kampe, inden han indstillede landsholdskarrieren i 2019. Han var ikke udtaget til  OL 2012 i London, men da Dalibor Doder blev skadet i semifinalen, blev Zachrisson indkaldt til finalen og fik dermed sølvmedalje, skønt han ikke spillede. Til OL 2016 var han med i truppen og spillede næsten fuld tid i alle Sveriges fem kampe, hvor det blev til 14 mål.

Han indstillede elitekarrieren 1. november 2020 på grund af en skulderskade.

Referencer

Eksterne henvisninger 

 

Håndboldspillere fra Sverige
Håndboldspillere fra Füchse Berlin
Olympiske sølvmedaljevindere fra Sverige
Deltagere for Sverige ved sommer-OL 2012
Deltagere for Sverige ved sommer-OL 2016
Håndboldspillere ved sommer-OL 2012
Håndboldspillere ved sommer-OL 2016
Silvio Heinevetter

Silvio Heinevetter (født 21. oktober 1984 i Bad Langensalza) er en tysk håndboldspiller, der spiller for TVB 1898 Stuttgart og det tyske herrelandshold..

Klub 
Han har tidligere optrådt for Concordia Delitzsch, SC Magdeburg, Füchse Berlin og MT Melsungen. Han har vundet Europa League i 2007 med Magdeburg og i 2015 og 2018 med Füchse Berlin samt VM for klubhold i 2015 og 2016 med Füchse.

Landshold 
Han var med til at blive europamester for juniorer i 2004 og blev i den forbindelse valgt til turneringens bedste målmand. Han debuterede på A-landholdet i 2006 i en kamp mod , og siden har han spillet over 200 landskampe.

Han var med på holdet til OL 2016 i Rio de Janeiro, hvor Tyskland indledte med at vindr sin indledende pulje. Holdet vandt derpå kvartfinalen over , inden det tabte med 28-29 til  i semifinalen. Tyskerne sikrede sig bronze med sejr over , mens Frankrig tabte finalen til .

Referencer

Eksterne henvisninger 

Håndboldspillere fra Tyskland
Håndboldspillere fra SC Magdeburg
Håndboldspillere fra Füchse Berlin
Håndboldspillere fra MT Melsungen
Håndboldspillere ved sommer-OL 2016
Deltagere for Tyskland ved sommer-OL 2016
Olympiske bronzemedaljevindere fra Tyskland
Medaljevindere ved sommer-OL 2016
Olympiske medaljevindere i håndbold
The White Album (band)

The White Album er en dansk folkpopgruppe fra Danmark fra 2011. Bandet består af Jakob Eilsø (sang, guitar), Claus Arvad (sang, guitar, mandolin) og Frederik Vedersø (sang og guitar), og alle tre stammer fra Fyn. Vedersø er også sanger i bandet indiepopgruppen The Eclectic Moniker.

I 2012 udgav gruppen deres debut-EP kaldet Conquistador, og den modtog fem ud af seks stjerner på musiksiden Soundvenue.
Gruppens debutalbum, The Quiet Strum, udkom i september 2014, og det modtog fire ud af seks stjerner i musikmagasinet GAFFA. Det toppede som nummer fire på Album Top-40 i Danmark.

I 2013 var gruppen nomineret til Odense Live Talentprisen.
Den 20. november 2015 udgav gruppen deres første julesang kaldet "The Snow". Samme år modtog gruppen også hovedprisen ved Odense Live Prisen.

Gruppens andet studiealbum, Songs from the Sun, udkom i februar 2017, og det modtog tre ud af seks stjerner i GAFFA. Gruppen var nomineret til hovedprisen ved Odense Live Prisen, men vandt ikke.

Diskografi 
 Conquistador (2012, EP)
 The Quiet Strum (2014)
 Songs from the Sun (2017)
 Colorama (2020)

Referencer

Eksterne henvisninger 
 

Folkemusikgrupper fra Danmark
Musikgrupper fra 2011
Thomas Winkler

Thomas Winkler (født 24. januar 1964 i København) er en dansk diplomat, der siden 1. august 2013 har været Danmarks ambassadør i Rusland.

Fra ambassaden i Ruslands hovedstad Moskva, er Thomas Winkler ligeledes Danmarks ambassadør i Hviderusland, Kasakhstan, Kirgisistan, Tadsjikistan, Turkmenistan og Usbekistan.

Uddannelse og karriere 
Winkler blev cand.jur. fra Københavns Universitet i januar 1988. Han blev efter endt uddannelse ansat i Udenrigsministeriet. I oktober 1990 rykkede han til Danmarks ambassade i Moskva, hvor han var 2. sekretær til december 1992. Her blev Thomas Winkler flyttet til Ukraines hovedstad Kyiv, hvor han i to år arbejdede på Danmarks ambassade. Han rykkede nu hjem til ministeriets hovedsæde på Asiatisk Plads i København, hvor han fra december 1994 til september 1998 arbejdede med EU-lovgivning.

Fra 1998 til maj 2002 var Winkler udstationeret på Danmarks ambassade i Sverige, hvorefter han igen rykkede hjem til Danmark, hvor han var chef for Udenrigsministeriets Folkeretskontor.
og i skiftende stillinger til august 2013 , de sidste to år som chef for Udenrigsministeriets Juridiske Tjeneste i København
Fra 1. august 2013 overtog Thomas Winkler posten som Danmarks ambassadør i Rusland, Hviderusland, Kasakhstan, Kirgisistan, Tadsjikistan, Turkmenistan og Usbekistan. Basen blev ambassaden i Moskva, og han afløste Tom Risdahl Jensen, der blev hjemkaldt til tjeneste i København.

Hæder 
 Ridder af Dannebrog (2002)
 Kommandør af Nordstjerneordenen (2002)
 Ridder af 1. grad af Dannebrog (2008)

Referencer

Eksterne henvisninger 
 Danmarks ambassade i Ruslands officielle websted

Personer fra København
Jurister fra Danmark
Ambassadører fra Danmark
Riddere af 1. grad af Dannebrog
Kommandører af Nordstjerneordenen
Personer i Kraks Blå Bog
The Quiet Strum

The Quiet Strum er den danske folkpoptrio The White Albums debutalbum, der blev udgivet i 2014.

Albummet modtog hovedsageligt positive anmeldelser, og det modtog fire ud af seks stjerner i musikmagasinet GAFFA. Det nåede at tilbringe fem uger på Album Top-40 med en fjerdeplads som højeste placering.

Spor 
 "Another"
 "Kings And Aces"
 "Feed It To The Children"
 "Baudelaire"
 "Bent Out Of Shape"
 "Guns And Ammunition"
 "I Remember Well"
 "Fall At Will"
 "I Think We Have To Talk"
 "Wax On Wax Off"
 "Jericho"

Referencer

Eksterne henvisninger 

Popalbum fra Danmark
Debutalbum fra 2014
Tobias Reichmann

Tobias Reichmann (født 27. Maj 1988 i Berlin, Tyskland) er en tysk håndboldspiller, der spiller for MT Melsungen og Tysklands herrehåndboldandshold.

Referencer

Eksterne henvisninger 

Håndboldspillere fra Tyskland
Håndboldspillere fra MT Melsungen
Håndboldspillere ved sommer-OL 2016
Deltagere for Tyskland ved sommer-OL 2016
Olympiske bronzemedaljevindere fra Tyskland
Medaljevindere ved sommer-OL 2016
Olympiske medaljevindere i håndbold
Andreas Holst Jensen

Andreas Holst Jensen (født 1. december 1994) er en dansk håndboldspiller, som spiller for Rhein-Neckar Löwen. Han har tidligere spillet for GOG, Lemvig-Thyborøn Håndbold,  Aalborg Håndbold og Montpellier HB.

Andreas Holst Jensen kommer fra Lemvig og har som ungdomsspiller spillet for Team Tvis Holstebro og Skanderborg Håndbold. I 2012 vendte han tilbage til barndomsklubben Lemvig-Thyborøn Håndbold, hvis oprykning til den bedste liga han havde en andel i. I 2015 skiftede han til GOG, hvor han var med til at sikre klubben bronzemedaljer i sæsonen 2015-16 i Herre Håndbold Ligaen. Efter skiftet til Aalborg Håndbold i 2017, var han en del af holdet der i sæsonen 2018-19 vandt pokalturneringen, Danmarksmesterskabet og den danske Super Cup. 

Andreas Holst Jensen har spillet en række ungdomslandskampe og bl.a. været med til at vinde ungdoms-OL og U/19 VM. Han har været udtaget til det danske A-landshold.

Referencer

Eksterne henvisninger 

Håndboldspillere fra Danmark
Håndboldspillere fra Lemvig-Thyborøn Håndbold
Håndboldspillere fra GOG
Håndboldspillere fra Aalborg Håndbold
Personer fra Lemvig